钦定古今图书集成/明伦汇编/官常典/第121卷 > 孔贞堪
## 钦定古今图书集成/明伦汇编/官常典/第121卷 > 孔贞堪

按《阙里志》：“崇祯十三年，贞堪由廪膳生授曲阜知县。”

===孔尚贤===按《阙里志》：“六十四代：尚贤，字象之，别号龙宇，嘉靖三
十五年，袭封衍圣公，年方十四岁，早失怙，幸祖母卫
太夫人养育，至是拜袭封之命。蒙世宗皇帝特敕该
部传与抚按官知道。孔尚贤年幼，你抚按官不时存
问他，敢有族人恃长欺凌他的，指名参来治罪。”历侍
四朝，三幸辟雍，赐宴赐茶，冠带锦衣，酬眷益隆。奉神
宗皇帝留京随朝，礼遇尤笃。天启元年十一月二十
四日，以疾卒于赐第，年七十九。遣礼部尚书孙慎行
致祭，工部造坟，遣行人卢时泰护灵归祖墓之次。生
子引椿，先于万历年题准比照勋卫，钦依冠服，长子
麟袍犀带，皆异数也。次引桂，袭五经博士。俱早卒无
嗣，先于四十七年取嫡次枝堂侄孔引植到京承继，
题授“《五经》博士。”至次年，继父尚贤既卒，于天启二年
五月袭封焉。